SCGP เด้ง 3% ลุ้นกำไร Q3 ฟื้น รับจีนคลายล็อกดาวน์-ต้นทุนลด ชูเป้า 70 บ.
SCGP รีบาวด์ 3% โบรกชี้กำไรไตรมาส 3/65 จากกำลังซื้อที่ฟื้นตัวโดยเฉพาะจีนหลังคลายล็อกดาวน์ รวมถึงอัตรากำไรขั้นต้นดีขึ้นต่อเนื่องหลังต้นทุนกระดาษมีแนวโน้มลดลง โบรกแนะ “ซื้อ” ราคาเป้าหมาย 70 บาท
SCGP รีบาวด์ 3% โบรกชี้กำไรไตรมาส 3/65 จากกำลังซื้อที่ฟื้นตัวโดยเฉพาะจีนหลังคลายล็อกดาวน์ รวมถึงอัตรากำไรขั้นต้นดีขึ้นต่อเนื่องหลังต้นทุนกระดาษมีแนวโน้มลดลง โบรกแนะ “ซื้อ” ราคาเป้าหมาย 70 บาท
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 10:43 น. อยู่ที่ระดับ 53.25 บาท บวก 1.50 บาท หรือ 2.90% สูงสุดที่ระดับ 53.50 บาท ต่ำสุดที่ระดับ 52.25 บาท ด้วยมูลค่าการซื้อขาย 259.92 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (1 ส.ค.65) โดยประเมิน SCGP คาดกำไรปกติไตรมาส 3/65 ฟื้นตัวเมื่อเทียบกับงวดเดียวกันของปีก่อนและจากไตรมาสก่อนหน้ามาจาก 1) กำลังซื้อที่ฟื้นตัวในหลายภูมิภาคโดยเฉพาะจีนหลังคลายล็อกดาวน์ 6% ของรายได้ รวมถึงไทยและอินโดนีเซียตาม seasonality 2) รับรู้การขยายกำลังผลิตของบรรจุภัณฑ์กระดาษและอาหารในไทยและเวียดนามเต็มไตรมาส และ 3) อัตรากำไรขั้นต้นดีขึ้นต่อเนื่องหลังต้นทุนกระดาษ (AOCC) มีแนวโน้มปรับตัวลดลงเพราะการเก็บ RCP ทำได้ง่ายขึ้น ทั้งนี้ทางฝ่ายวิจัยยังคงคำแนะนำ “ซื้อ” ราคาเป้าหมาย 70 บาท